"বসন্ত বাহার''

\*\*\*\*কামরুন্নাহার\*\*\*\*

আমি দেখিছি সেদিন

প্রভাতী গেয়ে আকাশ-বাতাস মুখরিত

দিবাচর বিহঙ্গরা আনন্দ স্পন্দনে প্রমত্ত

অপূর্ব জ্যোতিতে দিগ-দিগন্ত প্রদীপ্ত

অভিনব সাজে সারা জাহান সুশোভিত।

আমি দেখেছি সেদিন

কাননে কাননে রক্ত রাগে

নয়ন জুড়ানো পুষ্পরাজি প্রস্ফুটিত

ঝাঁকে ঝাঁকে আসছে অলি গুঞ্জরিয়া

বাহারী রঙ্গা প্রজাপতি নেচে নেচে আত্মহারা।

দূর থেকে কানে কানে ধ্বনিত হচ্ছে

কাকে যেন কে কুহু কুহু সূরে ডাকছে

এ কিসের ইঙ্গিত?

আমি দেখেছি সেদিন

নদ-নদী ও গিরিনির্ঝার উচ্ছ্বাসিত কুলু-রব

প্রাণ স্নিগ্ধকর সুশীতল সমীরণ

তাপিত ধরনী বক্ষে একি শিহরণ

জড়-জীব,জলচর-খেচর,বন্য-পোষ্য

কত মনোরম,কত মনোমুগ্ধকর অভিনব দৃশ্য!

আজিকার প্রভাত এমন স্নিগ্ধ

পেলব হয়ে দেখা দিল কেন?

আজ কেন এত আলো,

এত সৌরভ,এত শোভা?

আজ সৃষ্টিময় এত আনন্দ উল্লাস কেন?

হঠাৎ আকাশপানে তাকানো,

লাল গালিচা বিছানো,

কৃষ্ণচূড়ার রঙ্গে রাঙ্গিয়ে

গান গানে গেল শুনিয়ে।

আমি বিষ্মিত,আমি অভিভূত,আমি উদ্ভেলিত

আছে কি এমন দেশ,দেশটিই বা কার?

এমন সাজে সজ্জিত হয় এমন রূপ যার

সে আমার বাংলা মায়ের বসন্ত বাহার।